**Ševronas** (pranc. *chevron*) – V ar Λ pavidalo ženklas heraldikoje, kariniuose (ir sukarintų organizacijų) skiriamuosiuose ženkluose, architektūroje.

Senovės istorija
----------------

Ševronai aptinkami ankstyvajame mene, pvz. keraminių indų ornamentuose ir uolų piešiniuose. 1800 metais pr. m. e. ševronų tipo ornamentus naudojo Kretos Knoso rūmų keramikoje.

Spartos valstybė, kitaip *Lakedemonija* (gr. Λακεδαιμωνία), naudojo didžiąją raidę lambda (Λ) ant savo skydų kaip skiriamąjį ženklą.

Ševronai heraldikoje
--------------------

Raudona gegnė sidabriniame lauke
Ševronas yra viena iš heroldinių figūrų heraldikoje, paprasta geometrinė figūra, naudojama herbuose. Ševronai paprastai būna dvejopi – smaigaliu į viršų (lietuviškai vadinami ***gegne***) ir smaigaliu žemyn.

Ševronai gali būti modifikuotos išvaizdos, pvz. su figūriniais kraštais ar sumažinti. Sumažintas ševronas vadinasi *ševronelis* (angl. *chevronel*).

Ševronai imti naudoti jau ankstyvojoje heraldikoje, ypač Normandijoje. Skandinavijoje ševronus vadino *spar*, vienas ankstyvųjų skandinaviškų ševronų buvo didiko *Arvid Gustavsson Sparre* herbe.

* Dviguba auksinė gegnė, kitaip - dvigubas auksinis ševronasDviguba auksinė gegnė, kitaip - dvigubas auksinis ševronas
* Triguba auksinė gegnė, kitaip - trigubas auksinis ševronasTriguba auksinė gegnė, kitaip - trigubas auksinis ševronas
* Raudona dygliuota gegnė (ševronas)Raudona dygliuota gegnė (ševronas)
* Raudona gegnė (ševronas) sidabriniame lauke su užklota raudona skydo galvaRaudona gegnė (ševronas) sidabriniame lauke su užklota raudona skydo galva
* Raudoname lauke auksinė gegnė (ševronas). Transo kaimo (Šveicarija) herbasRaudoname lauke auksinė gegnė (ševronas). Transo kaimo (Šveicarija) herbas
* Banguota gegnė (ševronas) - Bioley-Magnoux municipaliteto (Šveicarija) herbas.Banguota gegnė (ševronas) - *Bioley-Magnoux* municipaliteto (Šveicarija) herbas.
* Apverstas ševronas - Šiaurės Amerikos Veksilologijos Asociacijos (North American Vexillological Association) vėliavaApverstas ševronas - Šiaurės Amerikos Veksilologijos Asociacijos (*North American Vexillological Association*) vėliava
* „Ševronas ir apverstas ševronas, perpinti" - Bolligen municipaliteto (Šveicarija) herbas„Ševronas ir apverstas ševronas, perpinti" - *Bolligen* municipaliteto (Šveicarija) herbas

Ševronai personalo skiriamuosiuose ženkluose
--------------------------------------------

Tarybų Rusijos DVRA priklausiusios Tamanės armijos kareivių ir vadų uniforma su ševronais ant rankovių.
Vieni pirmųjų ševronus ėmė nešioti laivyno karininkai burinių laivynų laikais. Tuometiniai ševronai buvo trikampiai antsiuvai smaigaliu į viršų, nešioti ant rankovių. Ševronai mūšio metu turėjo leisti atpažinti savo vadus. Vėliau keitėsi tiek ševronų išvaizda, tiek reikšmė. Pradžioje ševronai rodydavo karininkų vyresnumą, vėliau ševronų skaičius ėmė rodyti patirtų sužeidimų skaičių, ištarnautą laiką ir pan.

Ševronai dažnai būna prisiūtos galiono atkarpos. Jie paprastai siuvami prie rankovių, taip pat – antpečių. Ševronai būdingi kareivių, seržantų, kursantų, puskarininkių uniformoms. Jie parodo karinį laipsnį ar ištarnautą laiką.

Rusijoje ševronais dažnai vadina bet kokius antsiuvus ant rankovių. Raudonoje Armijoje nuo 1935 m. gruodžio 3 d. iki 1943 m. V pavidalo ševronas rodė karinius laipsnius.

* Rankovės ševronaiRankovės ševronai
* Viengubas ševronas - JAV armijos eilinio (E-2 statusas) ženklas.Viengubas ševronas - JAV armijos eilinio (E-2 statusas) ženklas.
* Dvigubas ševronas - JAV armijos kapralo (E-4 statusas) ženklas.Dvigubas ševronas - JAV armijos kapralo (E-4 statusas) ženklas.
* SS štandartenfiureris Max Seela su senojo kovotojo ševronu.SS štandartenfiureris *Max Seela* su senojo kovotojo ševronu.

Ševronai dalinių skiriamuosiuose ženkluose
------------------------------------------

Ševronus kaip dalinių skiriamuosius ženklus, padedančius atskirti skirtingų dalinių personalą ir techniką, naudoja įvairių šalių ginkluotosios pajėgos.

* Baltagvardiečių (Rusijos pilietinis karas) sunkusis šarvuotasis traukinys „Joanas Kalita". Matyti, kad vagonai pažymėti ševronu.Baltagvardiečių (Rusijos pilietinis karas) sunkusis šarvuotasis traukinys „Joanas Kalita". Matyti, kad vagonai pažymėti ševronu.
* Vokietijos 6-osios pėstininkų divizijos (2PK) emblemaVokietijos 6-osios pėstininkų divizijos (2PK) emblema
* Kairėje pusėje stovinti remonto evakuacinė mašina (JAV armija) pažymėta ševronu.Kairėje pusėje stovinti remonto evakuacinė mašina (JAV armija) pažymėta ševronu.
* 1-osios palaikymo brigados (JAV armija, nuo 2007 m.) rankovės antsiuvas1-osios palaikymo brigados (JAV armija, nuo 2007 m.) rankovės antsiuvas

Vėliavos su ševronais
---------------------

Ševronas vėliavoje
Ševronu vadinamas ir trikampio formos elementas vėliavoje – trikampio kraštinė ties vėliavos koto kraštu, o viršūnė atsukta į laisvąjį vėliavos kraštą.

### Valstybių vėliavos su ševronais

* Čekijos vėliavaČekijos vėliava
* Jordanijos vėliavaJordanijos vėliava
* Komorų vėliavaKomorų vėliava
* Kubos vėliavaKubos vėliava
* Mozambiko vėliavaMozambiko vėliava
* Palestinos vėliavaPalestinos vėliava
* Pietų Afrikos Respublikos vėliavaPietų Afrikos Respublikos vėliava
* Pusiaujo Gvinėjos vėliavaPusiaujo Gvinėjos vėliava
* Rytų Timoro vėliavaRytų Timoro vėliava
* San Tomė ir Prinsipės vėliavaSan Tomė ir Prinsipės vėliava
* Sudano vėliavaSudano vėliava
* Zimbabvės vėliavaZimbabvės vėliava

### Administracinių vienetų vėliavos su ševronais

* Chabarovsko krašto vėliava (Rusija)Chabarovsko krašto vėliava (Rusija)
* Čenstochovos pavieto vėliava (Lenkija)Čenstochovos pavieto vėliava (Lenkija)
* Čiukotkos vėliava (Rusija)Čiukotkos vėliava (Rusija)
* Ibamburos provincijos vėliava (Ekvadoras)Ibamburos provincijos vėliava (Ekvadoras)
* Ohajo valstijos vėliava (JAV)Ohajo valstijos vėliava (JAV)
* Tiumenės srities vėliava (Rusija)Tiumenės srities vėliava (Rusija)
* Tuvos vėliavaTuvos vėliava
* Užbaikalės krašto vėliava (Rusija)Užbaikalės krašto vėliava (Rusija)

Nuorodos
--------

1. ↑  *Ševronas*. Visuotinė lietuvių enciklopedija, T. XXIII (Šalc–Toli). – Vilnius: Mokslo ir enciklopedijų leidybos institutas, 2013. 103 psl.
2. ↑  C.Michael Hogan (2007) *Knossos Fieldnotes* The Modern Antiquarian


|  |  |
| --- | --- |
|  | **Vikiteka: Ševronai heraldikoje** – vaizdinė ir garsinė medžiaga  |